open-index/open-wikipedia-markdown huggingface dataset:
நாரதர்

**நாரதர்** அல்லது **நாரத முனி** (ஆங்கிலம்: Narada; சமஸ்கிருதம்: नारद) வைணவ சமயத்தின் ஒரு முனிவர் ஆவார். இவரைப் பற்றிய சிறப்புகள் பாகவதப் புராணம், இராமாயணம், போன்ற புராணங்களில் கூறப்பட்டுள்ளது. ஆகமவிதிகளைப் பற்றி நாரதர் எழுதிய பஞ்சரத்ரா எனும் நூல் வைணவ மூர்த்தங்களுக்கு பூசைசெய்யும் முறைகளை விளக்கியுள்ளது. ஹரே கிருஷ்ணா இயக்கத்தினர் மத்தியில் இந்நூல் மிகவும் முக்கியமானது. இதற்குக் காரணம் அவர்களும் இதே நாரதக் குருப் பரம்பரையில் வந்தவர்கள். நாரதர் எப்பொழுதும் தன்னுடன் ஒரு வீணையும் வைத்திருப்பார். *நாராயண* என்ற திருமாலின் நாமத்தை எப்போதும் சொல்வார். பக்தி யோகா முறையையும், நாரத பக்தி சூத்திரங்களையும் இவர் இயற்றியுள்ளார். நாரதஷ்ம்ரிதி எனும் தருமசாச்திரத்தையும் இவர் வழங்கியுள்ளார். இது துறவறம் மற்றும் தவத்தின் முறைகளை எடுத்தியம்புகிறது.

## பிறப்பு
இவர் பிரம்மாவின் மானச புத்திரனாக கருதப்படுகிறார். முற்பிறவியில் கந்தர்வனாக பிறந்த இவர், ஒரு சாபத்தால் அடுத்தப்பிறவியில் ஒரு முனிவரின் வீட்டில் பிறந்தார். அங்கு விஷ்ணு புராணத்தைப் படித்து தேர்ச்சிபெற்ற இவர் பின்பு பரமாத்மாவை நினைத்து தவமிருந்து விஷ்ணுவின் தரிசனத்தைப் பெற்றார். விஷ்ணுவின் ஆசீர்வாதத்தால் நினைக்கும் பொழுது அவரது தரிசனம் பெறும் பாக்கியத்தையும் பெற்றார்.

## சிறப்பு
இவர் கந்தர்வ குலத்தில் பிறந்து ரிஷியானதால் இவரை **தேவரிஷி** என்று வேதங்கள் கூறுகின்றன. விஷ்ணு புராணத்தின் படி பன்னிரண்டு மகாஜனங்களில் இவரும் ஒருவர். நாரதர் முக்காலங்களையும் மூன்று லோகங்களையும் கடந்து செல்லக்கூடியவராகவே எல்லா புராணங்களும் கூறுகின்றன. எனவே அவரை திரிலோக சஞ்சாரி என்றும் அழைப்பர். போகும் இடங்களில் கலகங்களை தொடங்கிவைப்பதால் இவரை கலகப்பிரியர் என்றும் கூறுவார்.

## மேற்கோள்கள்

பகுப்பு:இந்திய மெய்யியலாளர்கள்
பகுப்பு:திருமாலின் அவதாரங்கள்
பகுப்பு:பிரம்ம குமாரர்கள்
பகுப்பு:இந்து தொன்மவியல்
பகுப்பு:இந்து தொன்மவியல் மாந்தர்
பகுப்பு:முனிவர்கள்
லோகம்

லோகா என்ற சமஸ்கிருத வார்த்தைக்கு உலகம் என்று பொருளாகும்.

## இந்து சமயம்

இந்து தொன்மவியல் புராணமான அதர்வண வேதம் அண்டப்பெரு வெளியில் பதினான்கு உலகங்கள் உள்ளதாக குறிப்பிடுகிறது. அவை பூமியை அடிப்படையாகக் கொண்டு பூமியையும் அதன் மேலுள்ள ஆறு உலகங்களையும் இணைத்து மேல் ஏழு உலகங்கள் என்றும், பூமிக்கு கீழ் ஏழு உலகங்கள் என்றும் பகுக்கப்பட்டுள்ளன.

### மேல் ஏழு உலகங்கள்

# சத்ய லோகம்
# தப லோகம்
# ஜன லோகம்
# மகர லோகம்
# சுவர் லோகம்
# புவர் லோகம்
# புலோகம்

### கீழ் ஏழு உலகங்கள்

# அதல லோகம்
# விதல லோகம்
# சுதல லோகம்
# தலாதல லோகம்
# மகாதல லோகம்
# ரசாதல லோகம்
# பாதாள லோகம்

## பெளத்த சமயம்:
பெளத்த சமயத்தில் பவச்சகரத்தில் கூறப்பட்டதுபோல ஆறு லோகங்கள் உள்ளன

பகுப்பு:பௌத்தம்
பகுப்பு:தொன்மவியல் இடங்கள்
பகுப்பு:இந்து தொன்மவியல் இடங்கள்
டேவிட் வாரன்

**டேவிட் ரொனால்ட் டி மே வாரன்** (*David Ronald de Mey Warren*, மார்ச் 20, 1925 - ஜூலை 19, 2010) என்பவர் விமானத்தின் தகவல் பரிமாற்றத்தினை பதிவு செய்யும் விமான தரவு பதிவியைக் கண்டுபிடித்தவரும் ஆஸ்திரேலிய அறிவியலாளரும் ஆவார்.

வாரன் ஆஸ்திரேலியாவின் வட பிராந்தியத்தில் குரூட் ஐனட் என்ற தீவில் ஐரோப்பிய வம்சாவழிப் பெற்றோருக்கு முதலாவது பிள்ளையாகப் பிறந்தார். டனது ஆரம்பக் கல்வியை தாஸ்மானியாவிலும், பின்னர் சிட்னி டிரினிட்டி கிரம்மர் பள்ளியிலும் பயின்றார். இவரின் தந்தை 1934 ஆம் ஆண்டில் விமான விபத்து ஒன்றில் உயிரிழந்தார். [சிட்னிப் பல்கலைக்கழகத்தில் [அறிவியல் பட்டதாரியானார்.

1952 முதல் 1983 வரை மெல்பேர்ணில் உள்ள பாதுகாப்பு அறிவியல் மற்றும் தொழில்நுட்பக் கழகத்தில் வானூர்தி ஆய்வாளராகப் பணியாற்றினார். 1953 இல் கொமெட் என்ற உலகின் முதலாவது பயணிகள் ஜெட் விமானத்தின் விபத்துக் குறித்து விசாரணை நடத்த ஆரம்பித்த போது அவர் விமானத் தரவுப் பதிவு செய்யும் கருவியைப் பற்றிய ஆய்வுகளை ஆரம்பித்தார். விமான விபத்துகளுக்கான காரணங்களைக் கண்டறிய இது மிகவும் உதவியாக இருக்கும் என அவர் நம்பினார். விமானத்தின் முன்பகுதியில் அமர்ந்திருக்கும் விமானிகளின் உரையாடலை ஒலிப்பதிவு செய்வதினூடாக மட்டுமே விபத்துக்கான காரணத்தை கண்டறிய முடியுமென உணர்ந்த அவர் இதனைக் கண்டுபிடித்தார். 1960ஆம் ஆண்டுக்கு பின்னரே இதன் முக்கியத்துவம் உணரப்பட்டு, அனைத்து விமானங்களுக்கும் 'கறுப்புப் பெட்டி' பொருத்தப்பட்டது.

## குறிப்புகள்

## வெளி இணைப்புகள்
* Biography at Defence Science and Technology Organisation

பகுப்பு:1925 பிறப்புகள்
பகுப்பு:2010 இறப்புகள்
பகுப்பு:ஆத்திரேலிய அறிவியலாளர்கள்
பகுப்பு:ஆத்திரேலியக் கண்டுபிடிப்பாளர்கள்
ஹரே கிருஷ்ணா

**ஹரே கிருஷ்ணா** என்பது வைணவர்களால் உச்சரிக்கப்படும் புனிதமாகக் கருதப்படும் ஓர் மந்திரம் ஆகும். இது பதினாறு வார்த்தைகளைக் கொண்டுள்ளது. கலி-சந்தரனா உபநிடதத்தில் இம்மந்திரம் பற்றிக் குறிப்பிடப்பட்டுள்ளது. இதனை *மகா மந்திரம்* எனவும் அழைப்பதுண்டு. 

## மந்திரம்

ஹரா என்கின்ற வார்த்தை பகவானின் சக்தியை குறிப்பதாகும். கிருஷ்ண, ராம என்ற வார்த்தைகள் கடவுளையே குறிப்பதாகும். கிருஷ்ண, ராம என்பதன் பொருள் மிக உன்னத ஆனந்தம் என்பதாகும். ஹரா என்பது பகவானின் அதி உன்னத சக்தியை குறிக்கிறது. இது விளிவேற்றுமையால் ஹரே என்று மாற்றப்பட்டுள்ளது. பகவானின் இந்த அதி உன்னத ஆன்மீக சக்தியானது பகவானை அடைய நமக்கு உதவுகிறது.


## இவற்றையும் காண்க
* திருவெட்டெழுத்து
* திருவைந்தெழுத்து

## மேற்கோள்கள்

பகுப்பு:பக்தி இலக்கியம்
பகுப்பு:வைணவ சமயம்
முதல் நாள் உறை

300px|thumb|right|1959 இல் வில்க்ஸ் அஞ்சல் அலுவலகம் திறக்கப்பட்டதையொட்டி வெளியிடப்பட்ட முதல் நாள் உறை

**முதல் நாள் உறை** என்பது அஞ்சல் தலைகளை முதல் முறையாகப் பயன்பாட்டிற்காக வெளியிடும் போது வெளியிடப்படும் சிறப்பு அஞ்சல் உறையாகும். முதல் நாள் உறை சாதாரண உறைகள்  போல வெற்று உறையாக இல்லாது தபால்தலையுடன் தொடர்புடைய வர்ண வேலைப்பாடுகளுடன் வடிவமைக்கப்பட்டிருக்கும். இவ்வுறை அன்று வெளியிடப்படும் அஞ்சல் தலைகள் ஒட்டப்பெற்று, அன்றைய தேதியுள்ள ஒரு சிறப்பு முத்திரையையும் குத்தப்பெற்று தபால் துறையினரால் வெளியிட்டு வைக்கப்படும்.

## வெளி இணைப்புகள்

## மேற்கோள்கள்

பகுப்பு:அஞ்சல் தலை சேகரிப்பு
இலங்கை அஞ்சல்தலைகள்

இது முன்னர் சிலோன் என்று அழைக்கப்பட்ட இலங்கையின் அஞ்சல் தலைகள் மற்றும் அஞ்சல் வரலாற்றின் ஆய்வு ஆகும்.

## காலவரிசை
* ஏப்ரல் 1, 1857 இல் 6 பென்ஸ் பெறுமதியானதும் விக்டோரியா மகாராணியாரின் தலையுருவம் கொண்டதுமான முத்திரை வெளியிடப்பட்டது.
* இலங்கையில் புகையிரதச் சேவை வந்ததன் பின்னர் முதல் தடவையாக 1865 இல் கொழும்புக்கும் அம்பேபுஸ்ஸவுக்கும் இடையிலான தபால் புகையிரத சேவை உருவாக்கப்பட்டது.
* * 1893 இல் இலங்கை நாணயப் பெறுமதியில் இரண்டு சதம் பெறுமதியான முத்திரை வெளியிடப்பட்டது.
* பெப் 3 2011 இல் இலங்கையில் பயன்படுத்தப்படும் நிலக்கரி மூலம் இயங்கும் வைஸ்ரோய் புகைவண்டி, சுற்றுலாத் துறையில் ஈடுபடுத்தப்பட்டு 25 வருடங்கள் நிறைவடைவதை முன்னிட்டு அதன் ஞாபகார்த்தமாக முத்திரை வெளியிடப்பட்டது. இதன் அகலம் 132 செ.மீற்றர். உயரம் 30 செ.மீற்றர். இது இலங்கையில் வெளியிடப்படும் மிகப்பெரிய முத்திரை எனத் தபால்சேவை அமைச்சு அறிவித்துள்ளது.
* கண்டி எசல பெரகரா திருவிழாவை நினைவுகூரும் வகையில், ஆகஸ்ட் 20, 2024 அன்று, இலங்கையின் தபால் திணைக்களம் , அளவு கொண்ட,  ரூ. 500 மதிப்புள்ள உலகின் மிக நீளமான முத்திரையை வெளியிட்டது.

## Ceylon

படிமம்:Sta-3cents-ceylon.jpg
படிமம்:Kandyandancer-ceylon.jpg
படிமம்:Kingcoconuts-ceylon.jpg
படிமம்:Coconutree-ceylon.jpg
படிமம்:Vesakorchid-ceylon.jpg


## அறிஞர்கள்

படிமம்:Arumuganavalar-ceylon.jpg
படிமம்:Anandakumarasamy-ceylon.jpg
படிமம்:Kumaratungamunidasa-ceylon.jpg


## மேற்கோள்கள்

பகுப்பு:அஞ்சல் தலை சேகரிப்பு
ஆதிசேஷன்

**ஆதிசேசன்** (ஆங்கிலம்: Shesha, Adishesha; சமசுகிருதம்: शेष, சேசா) என்பவர் இந்து தொன்மவியலின் அடிப்படையில், காசிபர்-கத்ரு தம்பதியரின் மூத்த மகன். மேலும் பாற்கடலில் விஷ்ணுவின் படுக்கையாக இருக்கின்ற நாகமாகும். ஆதிசேசன், சிவபெருமானது கழுத்தில் ஆபரணமாக இருக்கும் வாசுகி பாம்பின் சகோதரனாகவும் அறியப்படுகிறார்.

## கருத்துரு

ஆயிரம் தலைகளை உடையதான இந்த ஆதிசேசன் நாராயணனுக்கு மிகவும் உற்றவனாக, அவரது ஒவ்வொரு திரு அவதாரத்திலும், அவருக்குத் துணையாக, இணையானதொரு பாத்திரமேற்று வந்தவர். உதாரணமாக, விட்டுணு இராமபிரானாக அவதரித்த காலை, அவருக்குத் தம்பியாக, இலக்குவனாக உருவெடுத்தவர் ஆதிசேசனே. இதன் காரணமாகவே, இலக்குவனார், தனது தமையன் இராமபிரானுக்கு நேரெதிராக, வேகம் மிகக் கொண்டவராகவும், முன்கோபம் மிகுந்தவராகவும் காணப்பட்டார் என்பர்.

## ஆதிசேசன் பற்றிய சில மரபு நம்பிக்கைகள்

*உலகினைக் காக்கும் சிரீமன் நாராயணனையே தாங்கி நிற்கும் ஆதிசேசன் ஒரு முறை உடல் நலிவுற சிவபெருமான் திருவுளப்படி, மகா சிவராத்திரி நாளன்று, முதலாம் சாமத்தில் கும்பகோணத்தில் குடி கொண்டுள்ள திரு நாகேசுவரரையும், இரண்டாம் சாமத்தில் திருநாகேசுவர நாகநாதரையும், மூன்றாம் சாமத்தில் திருப்பாம்புரத்துப் பாம்புர நாதரையும் வழிபட்டு உய்வடைந்ததாகப் புராண வரலாறு கூறுவதுண்டு. 
* ஆதிசேசனின் ஏழு தலைகளைக் குறிக்கும் வண்ணமாக ஏழு சிகரங்களைக் கொண்டுள்ளதால், திருப்பதி திருத்தலம் சேசாசலம் எனப்படுவதும் உண்டு.
* நாராயணன் இராமபிரானாக அவதரிக்கையில் இலக்குவனாக உடன் வந்தவன் ஆதிசேசன். தனது இறுதிக் காலத்தில், காலாந்தகனைச் சந்திக்கும் வேளை நெருங்குகையில் எவரையும் அனுமதிக்க வேண்டாம் எனத் தன் தம்பியான இலக்குவனிடம் இராம பிரான் கூறியிருந்தான். அவ்வேளை அங்கு துர்வாச மாமுனியை அனுமதிக்க இலக்குவன் தயங்கவே, அவர் அவனைப் புளிய மரமாகப் பிறப்பெடுக்கும்படி சபித்து விட்டார். அவ்வாறு, ஆழ்வார் திருநகரி என்னும் திருத்தலத்தில் இலக்குவன் புளிய மரமாகி விட, அவன் வேண்டுகோளுக்கு இணங்கி இராமபிரான் பின்னாளில் தாமே நம்மாழ்வாராக அவதரித்து அப்புளிய மரத்தில் காட்சி அளித்ததாகவும், இலக்குவன் திருப்புளியாழ்வாராக இங்கு காட்சியளித்தமையால், இத்தலம் சேச சேத்திரம் என விளங்குவதாகவும் கூறுவர்.

## ஆதிசேசன் பற்றிய திருப்பாடல்கள்

எம்பிரானைக் காதலாகிக் கசிந்து கண்ணீர் மல்கி திருப்பாடல்களைப் புனைந்த அவனது அடியார்கள் அனைவருமே அவனது படுக்கையாக விளங்கிப் புவியைக் காத்து நிற்கும் ஆதிசேசனையும் பாடியுள்ளனர். அவற்றில் சில பாடல்களைக் கீழே காணலாம்:

### [[பெரியாழ்வார்]] திருமொழி

உடுத்துக் களைந்த நின் பீதக ஆடை உடுத்துக் கலத்ததுண்டு

தொடுத்த துழாய் மலர் சூடிக் களைந்தன; சூடும் இத்தொண்டர்களோம்*

விடுத்த திசைக் கருமம் திருத்தித் திருவோணத் திருவிழவில்*

படுத்த *பைந்நாகணைப் பள்ளி கொண்டானுக்குப்* பல்லாண்டு கூறுதுமே.


### [[திருப்பாணாழ்வார்]] திருமொழி

கையினார் சுரிசங்கனலாழியர் நீள்வரைபோல்

மெய்யனார் துளபவிரையார்கமழ் நீள்முடி எம்

ஐயனார் அணியரங்கனார் *அரவினணைமிசை மேயமாயனார்* 

செய்யவாய் ஐயோ ! என்னைச் சிந்தை கவர்ந்ததுவே.


## காண்க
* வாசுகி (பாம்பு)
* தட்சகன்
*கருடன், புராணம்

## ஆதாரங்கள்


பகுப்பு:வைணவ சமயம்
பகுப்பு:இந்து புராணகால உயிரினங்கள்
பகுப்பு:நவ நாகங்கள்
ஆந்திரப்பிரதேச மாநிலங்களவை உறுப்பினர்களின் பட்டியல்

**ஆந்திரப்பிரதேச மாநிலங்களவை உறுப்பினர்கள்** (List of Rajya Sabha members from Andhra Pradesh) என்பது இந்தியப் பாராளுமன்றத்தின் 245 உறுப்பினர்கள் கொண்ட மேலவையான மாநிலங்களவை அல்லது ராஜ்ய சபா என அழைக்கப்படுகின்ற அவையில் உள்ள ஆந்திரப்பிரதேசம் மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர்கள் 11 பேர்களின் பட்டியல் ஆகும். இவர்களின் பதவிக்காலம் ஆறு ஆண்டுகள். மேலவையின் மூன்றில் இரண்டு பங்கு உறுப்பினர்களின் பதவிக்காலம் ஒவ்வொரு இரண்டு ஆண்டுகளுக்கு ஒருமுறை முடிவடையும். 18 உறுப்பினர்களைக் கொண்ட ஆந்திரப் பிரதேச மாநிலம், தெலுங்காணா என 2014-இல் பிரிக்கப்பட்ட பின்னர் சட்டமன்ற உறுப்பினர்களின் எண்ணிக்கைக்கு ஏற்ப ஆந்திரப் பிரதேசத்திற்கு 11 தெலங்காணாவிற்கு 7 இடங்கள் என ஒதுக்கீடு செய்யப்பட்டது.

## தற்போதைய உறுப்பினர்கள்
**குறியீடு:**

## உறுப்பினர்கள் பட்டியல்
ஆந்திரப்பிரதேசத்திலிருந்து தேர்வு செய்யப்பட்டு மாநிலங்களவையில் உறுப்பினர்களாக இருப்பவர்கள், அவர்கள் சார்ந்துள்ள கட்சி போன்றவை கொண்ட பட்டியல் இது.

* மாநிலங்களவை உறுப்பினர் பதவியிலிருப்பவர்கள் இடையில் பதவியை விலக்கிக் கொண்டாலோ அல்லது இறப்பால் அந்த இடம் காலியாகும் நிலையில் முன்பிருந்த உறுப்பினரின் பதவிக் காலத்தின் மீதமுள்ள காலத்திற்கு மட்டுமே புதிய உறுப்பினராகத் தேர்வு செய்யப்பட்டவர் பதவி வகிக்க முடியும்.

## இதையும் பார்க்க
*மாநிலங்களவை

## மேற்கோள்கள்

பகுப்பு:மாநிலங்களவை
பகுப்பு:ஆந்திரப் பிரதேசம் தொடர்புடைய பட்டியல்கள்
மும்மணிமாலை

**மும்மணிமாலை** என்பது, பிரபந்தம் எனப்படும் தமிழ்ச் சிற்றிலக்கிய வகைகளுள் ஒன்று. இதில் 30 பாடல்கள் அந்தாதியாக அமைந்திருக்கும். வெண்பா, கலித்துறை, ஆசிரிய விருத்தம் என்னும் ஒழுங்கில் மூன்று பாவகைகள் மாறி மாறி வரும். மும்மணிக்கோவை என்னும் சிற்றிலக்கிய வகையும் இதே பாவகைகளைக் கொண்டு 30 பாடல்களால் அந்தாதியாக அமைந்தாலும். பாவகைகளின் ஒழுங்கு மட்டும் வேறுபட்டு அமையும்.

## குறிப்புகள்


## உசாத்துணைகள்
* கலியாண சுந்தரையர், எஸ்., கணபதி ஐயர், எஸ். ஜி. (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல் நவநீத நடனார் இயற்றியது.

## இவற்றையும் பார்க்கவும்
* பாட்டியல்

பகுப்பு:சிற்றிலக்கிய வகைகள்
இந்துக் கடவுள் திருவடிவங்கள்

இந்து சமயக் கடவுள் திருவடிவங்கள் சிலைகளைத் தவிர நான்கு நிலைகளில் இருப்பதாக குறிப்பிடப்பட்டுள்ளன. அவையாவன,.

# அருவம்
# அருவுருவம்
# சுயம்பு
# விகிர்த வடிவம்

## அருவம்
உருவ நிலையில்லாத இயற்கை நிலைக்களன்களாகிய வானம், காற்று போன்ற அருவ வடிவங்கள்.
## அருவுருவம்
உருவமுடையதாய் அதே நேரத்தில் அவயவப் பகுப்புக்கள் அற்றதாகக் காணப்படுபவன. உதாரணமாக நீர், நிலம், நெருப்பு போன்றவைகளைக் குறிப்பிடலாம்.
## சுயம்பு
சிற்பிகளால் உளிகொண்டு வடிவமைக்கப்படாமல் இயற்கையில் தானே தோன்றிய இறைவடிவங்கள் சுயம்பு அல்லது தான் தோன்றி வடிவங்கள் எனப்படுகின்றன.
## விகிர்த வடிவம்
இயற்கையில் எதிர்மறைப் பொருள்களாக அமைந்து காணப்படுபவன விகிர்த வடிவங்கள் எனப்படுகின்றன.

## காண்க
சிவ வடிவங்கள்

பகுப்பு:இந்துக் கடவுள்கள்
நாகாலாந்து மாநிலங்களவை உறுப்பினர்கள்

**நாகாலாந்து மாநிலங்களவை உறுப்பினர்கள்** என்பது இந்தியப் நாடாளுமன்றத்தில் 245 உறுப்பினர்கள் கொண்ட மேலவையான மாநிலங்களவை மாநிலங்களவையில் நாகாலாந்து மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர் ஒருவரைக் குறிக்கும். இவரது பதவிக்காலம் ஆறு ஆண்டுகள். 1964ஆம் ஆண்டு முதல் மாநில சட்டமன்ற உறுப்பினர்களால் மறைமுகமாக தேர்ந்தெடுக்கப்பட்ட ஒருவர் 6 ஆண்டுகளுக்குப் பதவிவகிப்பார்.

## நாகாலாந்து மாநிலத்தின் அனைத்து மாநிலங்களவை உறுப்பினர்களின் பட்டியல்
மூலம்:

## மேற்கோள்கள்

பகுப்பு:மாநிலங்களவை
புதுச்சேரி மாநிலங்களவை உறுப்பினர்கள்

மாநிலங்களவை, இந்திய நாடாளுமன்றத்தின் மேலவை ஆகும். இந்தியாவின் ஒவ்வொரு மாநிலத்துக்கும் ஆட்சிப்பகுதிக்கும் இந்திய அரசியலமைப்பின் படி சில இருக்கைகள் ஒதுக்கப்பட்டுள்ளன, மற்றும் புதுச்சேரிக்கு அவையில் ஒரு இருக்கை ஒதுக்கப்பட்டுள்ளது மேலும் புதுச்சேரி சட்டப் பேரவை உறுப்பினர்களால் மறைமுகமாக தேர்ந்தெடுக்கப்படுகிறது. வேட்புமனு தாக்கல் செய்யும் போது ஒரு கட்சி சட்டப் பேரவையில் வைத்திருக்கும் இருக்கைகளின் எண்ணிக்கையால் மேலவையிற்கு தேர்ந்தெடுக்கப்படும் இருக்கை தீர்மானிக்கப்படுகிறது.

## மாநிலங்களவை உறுப்பினர்களின் பட்டியல்

## மேற்கோள்கள்

## வெளியிணைப்புகள்

* இந்திய அரசாங்கத்தால் நடத்தப்படும் மாநிலங்களவை முகப்புப்பக்கம்
*மாநிலங்களவை அவர்வில் இருக்கும் உறுப்பினர்களின் பட்டியல் (கால வாரியாக)
*மாநிலங்களவை உறுப்பினர்கள் (மாநில வாரியாக ஓய்வுபெற்றோர் பட்டியல்)

மாநிலங்களவை
தமிழ்நாடு மாநிலங்களவை உறுப்பினர்களின் பட்டியல்

இந்திய நாடாளுமன்றத்தின் 245 உறுப்பினர்கள் கொண்ட மேலவையான மாநிலங்களவை அல்லது ராஜ்ய சபா  என அழைக்கப்படுகின்ற அவையில் தமிழ்நாடு சட்டமன்ற உறுப்பினர்களால் 18 மேலவை உறுப்பினர்கள் தேர்ந்து எடுக்கப்படுகிறார்கள். இவர்களின் பதவிக்காலம் ஆறு ஆண்டுகள் ஆகும். மேலவையின் மூன்றில் இரண்டு பங்கு உறுப்பினர்களின் பதவிக்காலம் ஒவ்வொரு இரண்டு ஆண்டுகளுக்கு ஒருமுறை முடிவடையும்.

## தற்போதைய நாடாளுமன்ற உறுப்பினர்கள்
மூலம்: இந்திய நாடாளுமன்றம்
**குறியீடுகள்:**

## 2013 தேர்தல்

ஆறு உறுப்பினர்களின் பதவிக்காலம் முடிவடைவதை ஒட்டி இத்தேர்தல் அறிவிக்கப்பட்டது. இத்தேர்தலில் அதிமுக சார்பில் நான்கு வேட்பாளர்களும், சிபிஐ சார்பில் ராஜாவும், திமுக சார்பில் கனிமொழியும், தேமுதிக சார்பில் இளங்கோவனும் போட்டியில் இருந்தனர்.
இத்தேர்தலில், இரண்டு உறுப்பினர்களைக் கொண்டுள்ள மமகவும், புதிய தமிழகமும் திமுக வேட்பாளருக்கு ஆதரவு அளித்தனர்.. நாளை கூடும் செயற்குழுவில் திமுகவிற்கு ஆதரவு அளிப்பது தொடர்பாக முடிவெடுக்கப்படும் என்று பாமக அறிவித்தது. காங்கிரஸிடம் தேமுதிகவும், திமுகவும் ஆதரவு கோரியுள்ள நிலையில், தில்லி தலைமை இறுதி முடிவெடுக்கும் என்று அறிவித்தார்.

## 2013 சூன் உறுப்பினர்கள் நிலை

## 2011ல் உறுப்பினர்கள் நிலை

## உறுப்பினர்கள் பட்டியல் (2021)
ஆதாரம்: இந்திய நாடாளுமன்றம் (மாநிலங்களவை)

* குறிப்பு: எத்தனையாவது முறை உறுப்பினராக பொறுப்பு வகிக்கின்றனர் என்பதை அவர்களின் பெயர்கள் மேல் உள்ள எண்கள் குறிக்கின்றது.

## இதையும் பார்க்க
*மாநிலங்களவை
*மக்களவை

## மேற்கோள்கள்

பகுப்பு:இந்திய அரசு
பகுப்பு:மாநிலங்களவை
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
சிக்கிம் மாநிலங்களவை உறுப்பினர்கள்

இந்திய நாடாளுமன்றத்தின் 245 உறுப்பினர்கள் கொண்ட மேலவையான மாநிலங்களவை அல்லது ராஜ்ய சபா  என அழைக்கப்படுகின்ற அவையில் சிக்கிம் மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர் ஒருவர். இவரது பதவிக்காலம் ஆறு ஆண்டுகள். 

மாநிலங்களவை இந்திய நாடாளுமன்றத்தின் மேலவை ஆகும். 1976 ஆம் ஆண்டு முதல் சிக்கிம் 1 உறுப்பினரைத் தேர்ந்தெடுக்கிறது, சிக்கிம் மாநில சட்டமன்ற உறுப்பினர்களால் மறைமுகமாகத் தேர்ந்தெடுக்கப்படுகிறது. 

## உறுப்பினர்கள் பட்டியல்
ஆதாரம்:

* மாநிலங்களவை உறுப்பினர் பதவியிலிருப்பவர்கள் இடையில் பதவியை விலக்கிக் கொண்டாலோ அல்லது இறப்பால் அந்த இடம் காலியாகும் நிலையில் முன்பிருந்த உறுப்பினரின் பதவிக் காலத்தின் மீதமுள்ள காலத்திற்கு மட்டுமே புதிய உறுப்பினராகத் தேர்வு செய்யப்பட்டவர் பதவி வகிக்க முடியும்.

## இதையும் பார்க்க
*மாநிலங்களவை

## மேற்கோள்கள்


## வெளி இணைப்புகள்
*Rajya Sabha homepage hosted by the Indian government
*Rajya Sabha FAQ page hosted by the Indian government
*Nominated members list
*State wise list

பகுப்பு:இந்திய அரசு
பகுப்பு:மாநிலங்களவை
பகுப்பு:சிக்கிமில் அரசியல்
குஜராத் மாநிலங்களவை உறுப்பினர்கள்

**குஜராத் மாநிலங்களவை உறுப்பினர்கள்** என்பவர்கள் இந்தியப் பாராளுமன்றத்தின் 245 உறுப்பினர்கள் கொண்ட மேலவையான மாநிலங்களவை அல்லது ராஜ்யசபா என அழைக்கப்படுகின்ற அவையில் குஜராத் மாநிலச் சட்டமன்ற உறுப்பினர்களால் தேர்ந்து எடுக்கப்பட்டவர்கள் ஆவர். இவர்களின் பதவிக்காலம் ஆறு ஆண்டுகள். 1952 முதல், பம்பாய் மாநிலம் 17 இடங்களையும், சௌராஷ்டிரா மாநிலம் 4 இடங்களையும், கட்ச் மாநிலம் 1 இடத்தையும் தேர்ந்தெடுத்தது. 1956-ல் அரசியலமைப்பு (ஏழாவது திருத்தம்) சட்டத்திற்குப் பிறகு, பம்பாய் மாநிலம் 27 இடங்களைத் தேர்ந்தெடுக்கிறது. 1960ஆம் ஆண்டின் பம்பாய் மறுசீரமைப்புச் சட்டத்திற்குப் பிறகு, மூன்று இடங்கள் அதிகரிக்கப்பட்டது. மே 1, 1960 முதல் நடைமுறைக்கு வந்தது. புதிய குஜராத் மாநிலம் 11 இடங்களைத் தேர்ந்தெடுக்கிறது, புதிய மகாராட்டிரா மாநிலம் 19 இடங்களைத் தேர்ந்தெடுக்கிறது. மாநில சட்டமன்றங்களுக்குள் தேர்தல்கள் விகிதாசார பிரதிநிதித்துவம் உடன் ஒற்றை மாற்றத்தக்க வாக்கு பயன்படுத்தி நடத்தப்படுகின்றன.

## உறுப்பினர்கள் பட்டியல்
தற்போது குஜராத்திலிருந்து தேர்வு செய்யப்பட்டு மாநிலங்களவையில் உறுப்பினர்களாக இருப்பவர்கள், அவர்கள் சார்ந்துள்ள கட்சி போன்றவை கொண்ட பட்டியல் இது.

## தற்போதைய உறுப்பினர்கள்
 

## மேனாள் உறுப்பினர்கள்

* மாநிலங்களவை உறுப்பினர் பதவியிலிருப்பவர்கள் இடையில் பதவியை விலக்கிக் கொண்டாலோ அல்லது இறப்பால் அந்த இடம் காலியாகும் நிலையில் முன்பிருந்த உறுப்பினரின் பதவிக் காலத்தின் மீதமுள்ள காலத்திற்கு மட்டுமே புதிய உறுப்பினராகத் தேர்வு செய்யப்பட்டவர் பதவி வகிக்க முடியும்.

## இதையும் பார்க்க
*மாநிலங்களவை

## மேற்கோள்கள்

பகுப்பு:மாநிலங்களவை
பன்மணிமாலை

*பன்மணிமாலை*' என்பது, பிரபந்தம் எனப்படும் தமிழ்ச் சிற்றிலக்கிய வகைகளுள் ஒன்று. கலம்பகம் என்னும் சிற்றிலக்கிய வகையில் ஒருபோகு, அம்மானை, ஊசல் என்னும் மூன்று உறுப்புக்களும் நீங்கலாக ஏனைய இலக்கணங்கள் அனைத்தும் அமையப் பெற்றதே பல்மணிமாலை எனப் பாட்டியல் நூல்கள் கூறுகின்றன.

அம்மானை, ஊசல், ஒருபோகு, இன்றி வெண்பா வெள்ளொத்தாழிசையும், ஆசிரியப்பா ஆசிரியத்தாழிசையும் கலிப்பா கலித்தாழிசையும், வஞ்சிப்பா வஞ்சித்தாழிசையும் அந்தாதியாகப் பாடிக் கடைமுடிவிலே வெள்ளை விருத்தம் ஆசிரிய விருத்தம் கலிவிருத்தம் வஞ்சிவிருத்தம் இப்படி நூறு பாடப்படுவது பன்பணிமாலையென்று வழங்கப்படும்.

இதில் புயவகுப்பு, மதங்கம், காலம், சம்பிரதம், கார், தவம், குறம், மறம், பாண், களி, சித்து, இரங்கல், கைக்கிளை, தூது, வண்டு, தழை, என்னும் பதினாறு பொருட் கூற்று உறுப்புக்கள் அமைந்திருக்கும் 

## குறிப்புகள்

## உசாத்துணைகள்
* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.

## இவற்றையும் பார்க்கவும்
* பாட்டியல்

பகுப்பு:சிற்றிலக்கிய வகைகள்
வள்ளி

**வள்ளி** என்ற தலைப்பில் உள்ள கட்டுரைகள்:

* வள்ளி (தெய்வம்)
* வள்ளி (கொடி)
* வள்ளி (தொய்யில்)
* வள்ளி (அணிகலன்)
* வள்ளி (சுவர்சிற்பக் கொடி) 
* வள்ளிக்கிழங்கு
* வள்ளி (வள்ளண்மை)
* கொடிநிலை, கந்தழி, வள்ளி
* வள்ளி (தொல்காப்பியம்)
* வள்ளி (தொலைக்காட்சித் தொடர்)
* வள்ளி (1933 திரைப்படம்)
* வள்ளி (1993 திரைப்படம்)
----
கருப்பொருள் (இலக்கணம்)

தமிழ் இலக்கணத்தில் **கருப்பொருள்** என்பது சொற்களினால் உணரப்படும் மூன்று பொருள் வகைகளுள் ஒன்றாகும். முதற்பொருள், உரிப்பொருள் என்பன ஏனைய இரண்டு வகைகள். கருப்பொருள்கள் எத்தனை என்பது குறித்துத் தெளிவாகக் குறிப்பிடாத தொல்காப்பியம் தெய்வம், உணா, மா, மரம், புள், பறை, செய்தி, யாழின் பகுதி என்று எட்டு வகைளின் பெயர்களைக் குறிப்பிட்டுள்ளதுடன், அவ்வகை பிறவும் கருப்பொருள் ஆகும் என்கிறது. இது பிற்காலத்தில் பதினான்கு என வரையறுக்கப்பட்டது. இப்பதினான்கு கருப்பொருள் வகைகளும் பின்வருமாறு:

# ஆரணங்கு (நிலத்தெய்வம்)
# உயர்ந்தோர் (தலைமக்கள்)
# அல்லோர் (உயர்ந்தோர் அல்லாதவர் அல்லது பொதுமக்கள்)
# புள் (பறவை)
# விலங்கு
# ஊர்
# நீர்
# பூ
# மரம்
# உணா (உணவு)
# பறை
# யாழ்
# பண்
# தொழில்

## குறிப்புகள்


## உசாத்துணைகள்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* தொல்காப்பியம் பொருளதிகாரம் - இளம்பூரணர் உரை, சாரதா பதிப்பகம், சென்னை. 2006 (இரண்டாம் பதிப்பு)
* நாற்கவிராச நம்பி, அகப்பொருள் விளக்கம்.pdf, மதுரைத் தமிழிலக்கிய மிந்தொகுப்புத் திட்டம். (23 சூலை 2010 அன்று பார்க்கப்பட்டது)

## இவற்றையும் பார்க்கவும்

பகுப்பு:முப்பொருள் வகைகள்
முதற்பொருள் (இலக்கணம்)

தமிழ் இலக்கணத்தில் **முதற்பொருள்** என்பது சொற்களினால் உணரப்படும் மூன்று பொருள் வகைகளுள் ஒன்றாகும். கருப்பொருள், உரிப்பொருள் என்பன ஏனைய இரண்டு வகைகள். முதற்பொருள் இருவகைப்படும். இவை நிலம், பொழுது என இருவகைப்படும். "நிலம்" என்பதனுள் நிலம், நீர், தீ, காற்று, ஆகாயம் என்னும் ஐந்தும், "பொழுது" என்பதனுள் மாத்திரை, நாழிகை, யாமம், பொழுது, நாள், பக்கம், திங்கள், இருது, அநயம், ஆண்டு, உகம் என்னும் பலவகையானவையும் அடங்கும்.

## நிலம்
தொல்காப்பியம் காடு, மலை, நாடு, கடல் என நான்கு வகை நிலங்களைக் குறிப்பிடுகிறது. தமிழ் இலக்கணத்தில் இவை ஐந்து திணைகளாக வகுக்கப்பட்டுள்ளன. இவை நிலத்திணைகள் எனப்படுகின்றன. இவற்றுள்,

# காடும் காடுசார்ந்த நிலமும் முல்லை எனப்படும்.
# மலையும் மலை சார்ந்த நிலமும் குறிஞ்சி எனப்படும்.
# வயலும் வயல் சார்ந்த நிலமும் மருதம் எனப்படும்
# கடலும் கடல் சார்ந்த நிலமும் நெய்தல் எனப்படும்.
# மணலும் மணல் சார்ந்த பகுதிகளும் பாலை எனப்படும்.

## காலம்
காலம் அல்லது பொழுதை பெரும் பொழுது, சிறு பொழுது என இரண்டு பெரும் பிரிவுகளாகத் தமிழ் இலக்கணம் வகுத்து உள்ளது. 

* பெரும்பொழுது: பெரும்பொழுது என்பது ஒரு ஆண்டின் கூறுபாடு.ஒவ்வொரு பெரும்பொழுதும் இரண்டு திங்கள்(மாதம்) கால அளவுடையது.கார், கூதிர், முன்பனி, பின்பனி, இளவேனில், முதுவேனில் என அறுவகை. 



:காலம்         -      	திங்கள் 

:கார்           - ஆவணி,புரட்டாசி

:கூதிர்/குளிர்   - ஐப்பசி,கார்த்திகை

:முன்பனி       - மார்கழி,தை

:பின்பனி        - மாசி,பங்குனி

:இளவேனில்    - சித்திரை,வைகாசி

:முதுவேனில்     - ஆனி,ஆடி

* சிறு பொழுது: மாலை, யாமம், வைகறை, காலை, நண்பகல், பிற்பகல் என்பன.

:மாலை 		-   கதிரவன் மறைந்த நேரத்திலிருந்து, இரவுப்பொழுதின் முற்பகுதி.

:யாமம்		-   நள்ளிரவு, இரவுப்பொழுதின் நடுப்பகுதி.

:வைகறை 	-   கதிரவன் தோன்றுவதற்கு முன், இரவுப்பொழுதின் இறுதிப்பகுதி.

:காலை 		-   கதிரவன் தோன்றியதற்குப் பின், பகற்பொழுதின் முற்பகுதி;விடியற்காலம்.

:நண்பகல் 	-   பகற்பொழுதின் நடுப்பகுதி.

:எற்பாடு 		-   பகற்பொழுதின் இறுதிப்பகுதி, கதிரவன் மறைகின்ற நேரத்திற்கு முன்.
:

## திணையும் காலமும்
நிலத்திணையின் தன்மைக்கு ஏற்ப ஒவ்வொரு திணைக்கும் அவற்றுக்கு உரிய காலங்கள் உள்ளன.

* குறிஞ்சித் திணை: கூதிர் காலமும்,முன்பனிக்காலமும் யாமம் பொழுதும்
* முல்லைத் திணை: கார்காலமும் மாலைப் பொழுதும்
* மருதத் திணை:  எல்லாப் பருவ காலங்களும் வைகறையும்
* நெய்தல் திணை:எல்லாப் பருவ காலங்களும் எற்பாடும் (எல் + படு) எல் - கதிரவன், படு - மறையும் நேரம்.
* பாலைத் திணை:  இளவேனிற் காலமும்,முதுவேனிற் காலமும் பின்பனிக் காலமும் நண்பகலும்

## குறிப்புகள்

## உசாத்துணைகள்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* தொல்காப்பியம் பொருளதிகாரம் - இளம்பூரணர் உரை, சாரதா பதிப்பகம், சென்னை. 2006 (இரண்டாம் பதிப்பு)

## இவற்றையும் பார்க்கவும்
* தமிழ் இலக்கணம்

பகுப்பு:முப்பொருள் வகைகள்
நைக்கல் பட்டகம்

**நைக்கல் பட்டகம்** (*Nicol prism*, **நிக்கல் அரியம்**) தள முனைவுற்ற ஒளியைப் பெறப் பயன்படும் ஓர் ஒளியியல் அமைப்பு ஆகும்; இதில் இரு கால்சைட்டு படிகத் துண்டுகள் கனடா பால்சம் என்ற ஒளிபுகும் ஒன்றிணைப்புப் பசையால் ஒட்டப்பட்டுள்ளன. இப்படிகத்தின் வழிச்செல்லும் ஒளிக்கதிர், இயல்பு ஒளிக்கதிர் (சாதாரண ஒளி), இயல்பிலா ஒளிக்கதிர் (அசாதாரண ஒளி) என இரு ஒளிக்கதிர்களாகப் பிரியும்; அதில் இயல்பு ஒளிக்கதிர், கனடா பால்சத்தினால் முழு அக எதிரொளிப்பு அடைந்து தனியாகப் பிரிக்கப்படுகிறது; இயல்பிலா ஒளிக்கதிர் ஊடுருவிச் செல்கிறது. இவ்விரு கதிர்களுமே தளவிளைவுற்ற (முனைவுற்ற) ஒளிக்கதிர்கள் என்பதால், நைக்கல் பட்டகம் தளவிளைவுற்ற ஒளியைப் பெற உதவும் அமைப்பாகச் செயல்படுகிறது. இப்பட்டகம் வில்லியம் நைக்கல் (1770 – 1851) என்ற இசுக்காட்லாந்து இயற்பியலாரால் 1828-இல் உருவாக்கப்பட்டது. இதன் உதவியுடன் மூலக்கூறுகளின் கட்டமைப்பையும் கரிமச் சேர்மங்களின் ஒளியியல் வினையையும் நைக்கல் ஆராய்ந்தார். முன்னர் நுண்ணோக்கியியலிலும் தளவிளைவாக்கியியலிலும் பெரிதும் பயன்படுத்தப்பட்ட நைக்கல் பட்டகத்தைத் தற்போது முனைவாக்கிகளும் கிளான் - தாம்சன் பட்டகமும் பயன்பாட்டில் பின்தள்ளி விட்டன.

## கலைச்சொற்கள்
* தள முனைவுற்ற ஒளி - plane polarized light
* இயல்பு ஒளிக்கதிர், இயல்பிலா ஒளிக்கதிர் - ordinary light-ray, extraordinary light-ray
* முழு அக எதிரொளிப்பு - total internal reflection
* தளவிளைவுற்ற (முனைவுற்ற) ஒளி - polarized light
* கட்டமைப்பு - structure
* ஒளியியல் வினை - optical activity
* நுண்ணோக்கியியல் - microscopy
* தளவிளைவாக்கியியல் - polarimetry
* முனைவாக்கி - polarizer
* ஒருதள முனைவாக்கி - Polaroid

## மேற்கோள்கள்

* இயல்பியல் களஞ்சியம் -- தொகு. ப.க. பொன்னுசாமி -- பக். 137, 138

பகுப்பு:பட்டகங்கள்
பகுப்பு:இசுக்காட்லாந்து கண்டுபிடிப்புகள்
கனடா பால்சம்

**கனடா பால்சம்** (*Canada balsam*) அல்லது **கனடா கர்ப்பூரத்தைலம்** என்பது பால்சம் ஊசியிலை மரப் (*Abies balsamea*) பிசினிலிருந்து எடுக்கப்படும் கர்ப்பூரத்தைலம். வெளிர்மஞ்சள் நிறமுடைய இந்தப் பிசினெண்ணெயின் ஒளிவிலகல் எண் கண்ணாடியின் ஒளிவிலகல் எண்ணை ஒத்திருப்பதால் (n = 1.55) ஒளியியலில் கண்ணாடி வில்லைகளையும் பட்டகங்களையும் ஒட்டுவதற்குப் பயன்படுத்தப்படுகிறது.

இது வெப்ப எதிர்ப்பும் கரைதல் எதிர்ப்பும் கொண்டது.

## குறிப்புதவி


## மேற்கோள்கள்
* daviddarling http://www.daviddarling.info/encyclopedia/C/Canada_balsam.html 

பகுப்பு:ஒளியியல்
பகுப்பு:கரிம வேதியியல்
உரிப்பொருள் (இலக்கணம்)

தமிழ் இலக்கணத்தில் **உரிப்பொருள்** என்பது சொற்களினால் உணரப்படும் மூன்று பொருள் வகைகளுள் ஒன்றாகும். முதற்பொருள், கருப்பொருள் என்பன ஏனைய இரண்டு வகைகள். மக்கள் நிகழ்த்தும் ஒழுக்கமே உரிப்பொருள் ஆகிறது. பண்டைத் தமிழ் இலக்கியங்கள் ஐந்து திணைகளின் நிலப்பகுதிகள் சார்ந்த கருப்பொருள்களிலேயே அமைந்திருந்தன. அவற்றில் அந்தந்த நிலப்பகுதிக்குரிய ஒழுக்கங்களும் இடம்பெற்றிருந்தன. 

இவ்வொழுக்கங்கள் ஐந்தும் அவற்றிற்கான நிமித்தங்கள் (காரணங்கள்) ஐந்துமாக உரிப்பொருள்கள் பத்து உள்ளன. இவ்வொழுக்கங்கள்:-

* **புணர்தல்**: ஒன்றுசேர்தல்
* **இருத்தல்**: பிரிவைப் பொறுத்து இருத்தல்
* **ஊடல்**: தலைவி தலைவன் மீது கோபம் கொள்ளல்
* **இரங்கல்**: பிரிவு தாங்காது தலைவி வருந்துதல்
* **பிரிதல்**: தலைவன் தலைவியைப் பிரிதல்

என்பனவாகும். ஐந்து நிலத்திணைகளுக்கும் அவற்றின் இயல்புக்கு ஏற்ப உரிப்பொருள்கள் உள்ளன. அவை வருமாறு:

* குறிஞ்சி: புணர்தலும், புணர்தல் நிமித்தமும்.
* பாலை: பிரிதலும், பிரிதல் நிமித்தமும்.
* முல்லை: இருத்தலும், இருத்தல் நிமித்தமும்.
* மருதம்: ஊடலும், ஊடல் நிமித்தமும்.
* நெய்தல்: இரங்கலும், இரங்கல் நிமித்தமும்

ஒரு அகத்திணைப் பாடல் இன்ன திணையைச் சார்ந்தது எனத் தீர்மானிப்பது உரிப்பொருளே. உரிப்பொருள் மயங்குவதில்லை. முதற்பொருளில் நிலம் மயங்காது. பிற மயங்கும். இது திணை மயக்கம் எனப்படும்.

## குறிப்புகள்

## உசாத்துணைகள்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* தொல்காப்பியம் பொருளதிகாரம் - இளம்பூரணர் உரை, சாரதா பதிப்பகம், சென்னை. 2006 (இரண்டாம் பதிப்பு)
* நாற்கவிராச நம்பி, அகப்பொருள் விளக்கம், மதுரைத் தமிழிலக்கிய மின்தொகுப்புத் திட்டம். (23 சூலை 2010 அன்று பார்க்கப்பட்டது)
* இலக்கண விளக்கம் - அகத்திணையியல். மின்னூல் 24 சூலை 2010 அன்று பார்க்கப்பட்டது]

## இவற்றையும் பார்க்கவும்
* திணை விளக்கம்

பகுப்பு:முப்பொருள் வகைகள்
அகப்பொருட்கோவை

**அகப்பொருட்கோவை** என்பது, வடமொழியில் பிரபந்தம் எனப்படும் தமிழ்ச் சிற்றிலக்கிய வகைகளுள் ஒன்றாகும். இதன் பெயருக்கு ஒப்ப இது அகப்பொருள் சார்ந்த ஒரு இலக்கிய வகை. இதைக் **கோவை** அல்லது **ஐந்திணைக் கோவை** போன்ற பெயர்களாலும் குறிப்பிடுவது உண்டு. கோவை இலக்கியம் அகப்பொருட்கோவை, புறப்பொருட்கோவை இன இரண்டு வகையாக அமையும் என்று சில இலக்கண நூல்கள் கூறுகின்றன. சுவாமிநாதம் என்னும் இலக்கண நூல் புறக்கோவை பற்றிக் கூறுகின்றது. எனினும், புறப்பொருட்கோவை நூல் எதுவும் எழுதப்பட்டதாகத் தெரியவில்லை. எனவே நடைமுறையில் அகப்பொருட்கோவை, கோவை இரண்டுமே அகப்பொருட் கோவை இலக்கியத்தையே குறிப்பது வழக்கு. தலைவன் தலைவி ஆகியோரது காதல் உணர்ச்சிகளையும் நிகழ்ச்சிகளையும் ஒரு வரலாறுபோல் படிப்படியாகக் காட்டி ஒரே வகையான செய்யுள்களால் தொடர்ந்து பாடி அமைக்கும் நூல் இது. தலைவனும் தலைவியும் ஒருவரை ஒருவர் கண்டு காதல் கொண்டு பின் மணம் புரிந்து இல்லறம் நடத்தும் இனிய நிகழ்வுகளைச் சொல்வது இக் கோவை இலக்கியம்.

: "இருவகைப்பட்ட முதற்பொருளும், பதினான்கு வகைப்பட்ட கருப்பொருளும் பத்து வகைப்பட்ட உரிப்பொருளும் பொருந்தி, கைக்கிளை முதலுற்ற அன்புடைக் காமப் பகுதியவாம் களவொழுக்கத்தினையும் கற்பொழுக்கத்தினையும் கூறுதலே எல்லையாகக் கொண்டு, நன்மையுற்ற கட்டளைக் கலித்துறை நானூறாகத் திணை முதலாகத் துறை ஈறாகக் கூறப்பட்ட பன்னிரண்டு அகப்பாட்டு உறுப்பும் வழுவின்றித் தோன்றப் பாடுவது அகப்பொருட் கோவை."

என்கிறது இலக்கண விளக்கப் பாட்டியல் உரை. 

பாண்டிக்கோவை என்னும் கோவை நூலே இன்று கிடைக்கும் கோவை நூல்களுள் காலத்தால் முந்தியது. இது 8 ஆம் நூற்றாண்டில் இயற்றப்பட்டது. இதே நூற்றாண்டில் எழுதப்பட்ட இன்னொரு கோவைநூல், மாணிக்கவாசரால் இயற்றப்பட்ட சமயக் கோவை நூலான திருக்கோவையார் ஆகும். பொய்யாமொழிப் புலவர் எழுதிய தஞ்சைவாணன் கோவை 13 ஆம் நூற்றாண்டில் எழுதப்பட்டது.

## கோவை இலக்கியங்கள் சில
* திருக்கோவையார் - மாணிக்கவாசகர்
* தஞ்சைவாணன் கோவை
* குலோத்துங்கன் கோவை - ஒட்டக்கூத்தர்
* பாண்டிக்கோவை
* திருவெங்கைக்கோவை
* கோடீச்சுரக்கோவை
* திருவாரூர்க்கோவை 

## குறிப்புகள்

## உசாத்துணைகள்
* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.

## இவற்றையும் பார்க்கவும்
* பாட்டியல்

பகுப்பு:சிற்றிலக்கிய வகைகள்
லக்சம்பர்க் (நகரம்)

**லக்சம்பர்க் நகரம்** (*Luxembourg City*) மேற்கு ஐரோப்பாவில் உள்ள லக்சம்பர்க் நாட்டின் தலைநகரம் ஆகும். லக்சம்பர்க் நகரம் இரண்டு ஆறுகள் கலக்கும் இடத்தின் அருகில் அமைந்துள்ளது. இங்கு பழமையும், புகழும் வய்ந்த கோட்டைகள் பல உள்ளன.

பகுப்பு:லக்சம்பர்க்
பகுப்பு:ஐரோப்பியத் தலைநகரங்கள்
இந்துஸ்தான் பெட்ரோலியம்

**இந்துஸ்தான் பெட்ரோலியம்** (BSE: 500104, NSE: HINDPETRO) இந்திய அரசிற்கு சொந்தமான எண்ணெய் நிறுவனம். இதன் தலைமையகம்  மும்பை, இந்தியாவில் அமைந்துள்ளது. இந்திய ஃபார்ச்சூன் 500 நிறுவனங்களில் 336வது இடத்தில் உள்ளது.

இந்திய அரசின் பொதுத்துறை நிறுவனங்களில் நவ ரத்னா மதிப்பைப் பெற்ற  பெரிய நிறுவனம் ஆகும்.
## வரலாறு
எஸ்போ (இந்தியாவில் அண்டர்டேக்கிங்ஸ் கையகப்படுத்தல்) சட்டம் 1974 ஆல் முந்தைய எஸோ ஸ்டாண்டர்ட் மற்றும் லூப் இந்தியா லிமிடெட் கையகப்படுத்தப்பட்ட மற்றும் இணைக்கப்பட்ட பின்னர் 1974 ஆம் ஆண்டில் ஹெச்பிசிஎல் இணைக்கப்பட்டது . கால்டெக்ஸ் ஆயில் சுத்திகரிப்பு (இந்தியா) லிமிடெட் (கோரில்) 1976 ஆம் ஆண்டில் இந்திய அரசால் கையகப்படுத்தப்பட்டது மற்றும் 1978 ஆம் ஆண்டில் கோரில்-ஹெச்பிசிஎல் ஒருங்கிணைப்பு ஆணை, 1978 இல் ஹெச்பிசிஎல் உடன் இணைக்கப்பட்டது . கோசன் எரிவாயு நிறுவனம் 1979 ஆம் ஆண்டில் கொசங்காஸ் நிறுவன கையகப்படுத்தல் சட்டம் 1979 இல் ஹெச்பிசிஎல் உடன் இணைக்கப்பட்டது .

2003 ஆம் ஆண்டில், பொது நலன் வழக்கு மையம் (சிபிஐஎல்) அளித்த மனுவைத் தொடர்ந்து , இந்திய உச்ச நீதிமன்றம் பாராளுமன்றத்தின் ஒப்புதல் இல்லாமல் இந்துஸ்தான் பெட்ரோலியம் மற்றும் பாரத் பெட்ரோலியத்தை தனியார்மயமாக்குவதை மத்திய அரசைத் தடுத்தது . சிபிஐஎல்-வின் ஆலோசகராக, ராஜீந்தர் சச்சார் மற்றும் பிரசாந்த் பூஷண் ஆகியோர் நிறுவனங்களில் முதலீடு செய்வதற்கான ஒரே வழி 1970 களில் தேசியமயமாக்கப்பட்ட சட்டங்களை ரத்து செய்வது அல்லது திருத்துவதே என்று கூறினார். இதன் விளைவாக, எந்தவொரு தனியார்மயமாக்கலுக்கும் தள்ளுவதற்கு இரு அவைகளிலும் அரசாங்கத்திற்கு பெரும்பான்மை தேவைப்படும். 

ஹெச்பிசிஎல் பல ஆண்டுகளாக படிப்படியாக வளர்ந்து வருகிறது. 1984/85 இல் 5.5 மில்லியன் மெட்ரிக் டன்கள் (MMT) நிதி முன் மார்ச் 2013-வரை 14.80 மில்லியன் மெட்ரிக் டன் அதிகரித்துள்ளது சுத்திகரிப்பு திறன், விற்பனை / செயல்பாடுகளில் இருந்து நிகர வருமானம் வளர்ந்தது ₹ செய்ய 1984-1985 இல் 2687 கோடி ₹ 2 , 2012–2013 நிதியாண்டில் 06,529 கோடி. 2013-14 நிதியாண்டில், அதன் நிகர லாபம் 40 1740 கோடி.

## சுத்திகரிப்பு நிலையங்கள்

ஹெச்பிசிஎல் இந்தியாவில் பல சுத்திகரிப்பு நிலையங்களைக் கொண்டுள்ளது. சில கீழே பட்டியலிடப்பட்டுள்ளன:

மும்பை சுத்திகரிப்பு நிலையம் : 7.5 மில்லியன் மெட்ரிக் டன் (எம்எம்டி) திறன்
விசாகப்பட்டினம் சுத்திகரிப்பு நிலையம் : விசாகப்பட்டினத்தில் 8.3 எம்.எம்.டி.
மங்களூர் சுத்திகரிப்பு நிலையம் : கர்நாடகாவின் மங்களூரில் 9.69 எம்.எம்.டி (ஹெச்.பி.சி.எல் 16.65% பங்குகளைக் கொண்டுள்ளது).
குரு கோபிந்த் சிங் சுத்திகரிப்பு நிலையம் : பஞ்சாபின் பதிந்தாவில் 9 எம்எம்டி (ஹெச்பிசிஎல் மற்றும் மிட்டல் எனர்ஜி ஒவ்வொன்றும் 49% பங்குகளைக் கொண்டுள்ளன).
பார்மர் சுத்திகரிப்பு நிலையம் : இது 9 எம்எம்டி திறன் கொண்டதாக திட்டமிடப்பட்டுள்ளது. இது ஒரு கூட்டு முயற்சி. ஹெச்பிசிஎல் 74%, ராஜஸ்தான் அரசு 24%. 

## நடந்துகொண்டிருக்கும் முக்கிய திட்டங்கள்

* யுரான் - சக்கன் - ஷிக்ராபூர் எல்பிஜி பைப்லைன் (யுசிஎஸ்பிஎல்)

* விஜயவாடா - தர்மபுரி பைப்லைன் (விடிபிஎல்)

*பழன்பூர் வதோதரா பைப்லைன் (பிவிபிஎல்)

* விசாக் சுத்திகரிப்பு நவீனமயமாக்கல் திட்டம்

* பார்மர் சுத்திகரிப்பு நிலையம் ராஜஸ்தான்

* மும்பை சுத்திகரிப்பு விரிவாக்க திட்டம்.

## இதனையும் காண்க
* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய  அரசின் பொதுத்துறை நிறுவனங்களின் பட்டியல்

## மேற்கோள்கள்

பகுப்பு:இந்திய அரசுத்துறை நிறுவனங்கள்
பகுப்பு:தேசியமயமாக்கப்பட்ட நிறுவனங்கள்
 பகுப்பு:நவரத்னா நிறுவனங்கள்
பகுப்பு:இந்திய நிறுவனங்கள்
பகுப்பு:இந்தியப் பெட்ரோலியம் மற்றும் எரிவாயு நிறுவனங்கள்
இருபா இருபது (சிற்றிலக்கிய வகை)

**இருபா இருபது** என்பது பிரபந்தம் என வட மொழியில் வழங்கப்படும் தமிழ்ச் சிற்றிலக்கிய வகைகளுள் ஒன்று. இது, பத்து வெண்பாக்களையும், பத்து ஆசிரியப்பாக்களையும் கொண்டு இருபது பாடல்களால் அமைவது. பாடல்கள் அந்தாதியாக அமைந்திருக்கும்.

## குறிப்புகள்

## உசாத்துணைகள்
* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* சுந்தரமூர்த்தி, கு. (பதிப்பாசிரியர்), முத்துவீரியம் 

## இவற்றையும் பார்க்கவும்
* பாட்டியல்
* திருமால் இருபா இருபது

பகுப்பு:சிற்றிலக்கிய வகைகள்
சிதம்பரம் சட்டமன்றத் தொகுதி

**சிதம்பரம் சட்டமன்றத் தொகுதி** (*Chidambaram Assembly constituency*) என்பது சிதம்பரம் நகரம் உட்பட கடலூர் மாவட்டத்திலுள்ள சட்டமன்றத் தொகுதியாகும். இத்தொகுதி சிதம்பரம் மக்களவைத் தொகுதியின் ஒரு பகுதியாகும். இத்தொகுதி  தமிழ்நாட்டின் 234  சட்டமன்றத்  தொகுதிகளில் ஒன்றாகும். 

## தொகுதியில் அடங்கியுள்ள பகுதிக‌ள்
***சிதம்பரம்** வட்டம் (பகுதி) பால்வாத்துண்ணான், வயலாமூர், பூவாலை, அலமேலுமங்காபுரம்,மணிக்கொல்லை, பெரியபட்டு, சிலம்பிமங்கலம், வில்லியநல்லூர், கொத்தட்டை, அரியகோஷ்டி, சின்னகுமட்டி, வேளங்கிப்பட்டு, சேந்திரக்கிள்ளை, கீழ்மணக்குடி, தச்சக்காடு, மஞ்சக்குழி, பெரியகுமட்டி, நஞ்சைமகத்துவாழ்க்கை, பு.மடுவங்கரை, முட்லூர், பு. முட்லூர், பு. ஆதிவராகநல்லூர், பு.அருண்மொழித்தேவன், ஆயிபுரம், குறியாமங்கலம், மேலமூங்கிலடி, கீழமுங்கிலடி, புஞ்சைமாங்காட்டுவாழ்க்கை, தில்லைவிடங்கன், பின்னத்தூர், கீழ்னுவம்பட்டு, மேலனுபவம்பட்டு, பாலூத்தங்கரை, மேலசொக்கநாதன்பேட்டை, லால்புரம், தில்லைநாயகபுரம், கோவிலாம்பூண்டி, கொடிப்பள்ளம், ராதாவினாகம், உத்தமசோழமங்கலம், பிச்சாவரம், தாண்டவராயன்சோழகன்பேட்டை, கனக்கரப்பட்டு, நக்கரவந்தன்குடி, சிதம்பரநாதன்பேட்டை, மீதிக்குடி, பள்ளிப்படை, பரமேஸ்வரநல்லூர், சி.தண்டேஸ்வரநல்லூர், சி, கொத்தங்குடி, குமாரமங்கலம், வசப்புத்தூர், கவரப்பட்டு, கீழ்ப்பெரம்பை, திருக்கழிப்பாலை (கீழ்), சித்தலப்பாடி, உசுப்பூர், சிதம்பரம். நாஞ்சலூர், செட்டிமுட்டு, கடவாச்சேரி, சிவபுரி, பேட்டை, வரகூர், திருக்கழிப்பாலை (மேல்), அம்பிகாபுரம், ஜெயங்கொண்டபட்டினம் பெராம்பட்டு, சாலியந்தோப்பு, கூத்தன்கோயில், இளநாங்கூர், சி.வக்கரமாரி, சிவாயம், பூலாமேடு, தவர்த்தாம்பட்டு, காட்டுக்கூடலூர், வையூர், அகரநல்லூர், வல்லம்படுகை, கீழ்குண்டலப்பாடி, மற்றும் எருக்கன்காட்டுப்படுகை கிராமங்கள்.

பரங்கிப்பேட்டை (பேரூராட்சி), கிள்ளை (பேரூராட்சி), சிதம்பரம் (நகராட்சி) மற்றும் அண்ணாமலை நகர் (பேரூராட்சி).

## வெற்றி பெற்றவர்கள்
### சென்னை மாநிலம்

### தமிழ்நாடு

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980
 

## 1977

### 1971

### 1967

### 1962

### 1957

### 1952

## மேற்கோள்கள்

## ஆதாரம்
*1951 இந்திய தேர்தல் ஆணையம்
*1957 இந்திய தேர்தல் ஆணையம் 
*1962 இந்திய தேர்தல் ஆணையம் 
*1967 இந்திய தேர்தல் ஆணையம் 
*1971 இந்திய தேர்தல் ஆணையம் 
*1977 இந்திய தேர்தல் ஆணையம் 
*1980 இந்திய தேர்தல் ஆணையம் 
*1984 இந்திய தேர்தல் ஆணையம்
*1989 இந்திய தேர்தல் ஆணையம்
*1991 இந்திய தேர்தல் ஆணையம் 
*1996 இந்திய தேர்தல் ஆணையம்
*2001 இந்திய தேர்தல் ஆணையம்
*2006 இந்திய தேர்தல் ஆணையம் 

பகுப்பு:கடலூர் மாவட்டத்திலுள்ள சட்டமன்றத் தொகுதிகள்
இனத்துவமெய்யியல்

**இனத்துவமெய்யியல்** என்பது ஒவ்வொரு இனமும் ஒரு மெய்யியலைக் கொண்டிருக்கிறது, வெளிப்படுத்துகின்றது என்ற கருத்தாகும். இது குறிப்பாக, ஆப்பிரிக்க மெய்யியலில் ஒரு முக்கிய பிரிவாக உள்ளது. ஆப்பிரிக்க மக்களின் நம்பிக்கைகள், உலகப் பார்வைகள் ஆகியவற்றை இது ஆவணப்படுத்துகிறது. எனினும், இது ஆவணப்படுத்தலேயன்றி மெய்யியல் இல்லை என்ற விமர்சனம் உள்ளது.  

பகுப்பு:ஆப்பிரிக்க மெய்யியல்
சேரலாதன்

**சேரலாதன்** என்னும் பெயர் கொண்ட அரசர்கள்:

* இமையவரம்பன் நெடுஞ் சேரல் ஆதன் - இவன் இரண்டாம் பதிற்றுப்பத்து பாடல் தலைவன். இவனைப் பாடியவர் குமட்டூர்க் கண்ணனார்

* ஆடுகோட்பாட்டுச் சேரல் ஆதன் - ஆறாம் பதிற்றுப்பத்து பாடல் தலைவன். இவனைப் பாடிய புலவர் காக்கை பாடினியார் நச்செள்ளையார்

* பெருஞ் சேரல் ஆதன் - சோழன் கரிகாற் பெருவளத்தானோடு போரிட்டுப் புறப்புண் நாணி வடக்கிருந்தான் (புறம் 65)

**குழப்பம் தீர்க** சேரமான் கணைக்கால் இரும்பொறை சோழன் செங்கணானோடு திருப்போர்ப்புறம் என்னும் இடத்தில் போரிட்டான். சோழனிடம் அகப்பட்டுக்கொண்டான். குடவாயில் கோட்டத்துச் சிறையில் வைக்கப்பட்டான். தாகம் தீர்க்கத் தண்ணீர் கேட்டான். சிறைக்காவலன் காலம் தாழ்ந்து தண்ணீர் கொண்டுவந்தான். கணைக்கால் இரும்பொறை தன் இழிநிலையை எண்ணி நீரைப் பருகாமல் ஒரு பாடலைப பாடி வைத்துவிட்டு இறந்துபோனான். அவன் பாடிய பாடல் புறநானூறு 74.

பகுப்பு:சேரர் பெயர் முறைமை
தமிழக மக்களவை உறுப்பினர்கள், பதினாறாவது மக்களவை

பதினாறாவது மக்களவை 2014-ஆம் ஆண்டில் தொடங்குகிறது. மக்களவை கலைக்கப்படாத வரையில், இது 2019-ஆம் ஆண்டு வரை செயல்படும். தமிழ்நாடு மாநிலத்திலிருக்கும் 39 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது.

## [[தமிழ்நாடு]]

## இவற்றையும் பார்க்க

* மக்களவை
* தமிழ்நாடு_மக்களவை_உறுப்பினர்களின்_பட்டியல்

## மேற்கோள்கள்


பகுப்பு:இந்திய மக்களவை
நஞ்செதிர்ப்பி

**நஞ்செதிர்ப்பி** (*antivenom*, *antivenin*, **நஞ்சுமுறி**) என்பது நஞ்சுக் கடிகள் அல்லது கொட்டுகளுக்கு அளிக்கப்படும் சிகிச்சையில் பயன்படும் உயிரிப்பொருள். குதிரை, செம்மறியாடு, வெள்ளாடு அல்லது முயல் போன்ற விலங்குகளில் மிகச்சிறிய அளவில் நஞ்சையேற்றுவதன் மூலம் நஞ்சுமுறி செய்யப்படுகிறது. பெர்ச்செரான் (*Percheron*) வகைக் குதிரைகளுக்கு மிகச்சிறியளவில் பாம்பின் நஞ்சு உட்செலுத்தப் படுகிறது; இதைச் செய்யும்போது குதிரைக்குத் தீங்கேற்படாது, ஆனால் குதிரையின் இரத்தத்தில் நஞ்சு எதிர்ப்பொருள்கள் உருவாகும். நீண்ட காலத்திற்கு ( 10 - 12 மாதங்கள்) இவ்வாறு செய்தபின், ஒவ்வொரு குதிரையினின்றும் சிறிதளவு இரத்தத்தை எடுத்து அதனின்று ஊனீர் (*plasma*) பிரித்தெடுக்கப்படுகிறது. இவ்வாறு நஞ்செதிர்ப்பொருள்கள் உருவான ஊனீரைப் பாம்புக்கடி பட்டவருக்கு உட்செலுத்துவதனால் பாம்பின் நஞ்சு முறிக்கப்படுகிறது.

## குறிப்புதவி
* reptilepark http://www.reptilepark.com.au/venom_production.asp 

பகுப்பு:மருத்துவம்
லாக்டம்

**லாக்டம்** (lactam) ஒரு வளைய அமைடு (cyclic amide) ஆகும். இதில்  கார்பொனைல் தொகுதியொன்றும்  அமைடு தொகுதி ஒன்றும் அமைந்திருக்கும்.

## பெயர்க்காரணம்
லாக்டம் எனும் பெயர் லாக்டோன் மற்றும் அமைடு ஆகியவற்றின் கூட்டுப்பெயராகும்.

## வகைகள்
வளையத்தில் அமைடு  கார்பொனைல் தொகுதியிலிருந்து அமையுமிடத்தைப் பொறுத்து மூன்று வகைகள் உள்ளன. அவையாவன,

β-லாக்டம் - (2,4) இது மொத்தம் நான்கு கார்பன்கள் கொண்ட வளையம் ஆகும்.
கார்பொனைல் தொகுதியிலிருந்து இரண்டு கார்பன்கள் தள்ளி அமைடு தொகுதி அமைந்திருக்கும்.

γ-லாக்டம் - (3,5)இது மொத்தம் ஐந்து கார்பன்களைக் கொண்டது. 
கார்பொனைல் தொகுதியிலிருந்து மூன்று கார்பன்கள் தள்ளி அமைடு தொகுதி அமைந்திருக்கும்.

δ-லாக்டம் - (4,6) இது ஆறு கார்பன்கள் கொண்ட வளையமாகும். கார்பொனைல் தொகுதியிலிருந்து நான்கு கார்பன்கள் தள்ளி அமைடு தொகுதி அமைந்திருக்கும்.

## வேதிவினைகள்
பலபடியாக்க வினை மூலம் இவை பல்அமைடுகளாக (polyamide) மாற்றப்படுகின்றன. இந்த பல்அமைடுகள் தொழில் துறையில் பயன்படுகின்றன.

## பெனிசிலின்
பெனிசிலின் பாக்டீரியக்கொல்லிகளின் ஆதார அமைப்பு β-லாக்டம் வளையமே ஆகும்.

## மேற்கோள்கள்

பகுப்பு:மருந்தியல்
பகுப்பு:வேதி வினைக்குழுக்கள்
கொர்ரின்

**கொர்ரின்** ஒரு மாறுபடுவளையச் சேர்மமாகும். இது கோபாலமைன் அல்லது வைட்டமின் பி12 இன் ஆதார அமைப்பு ஆகும்.

## அணைவுச் சேர்ம வேதியியல்
ஒரு புரோட்டானை நீக்கும் போது இவ்வளையம் கோபால்ட் உடன் இணையும் தன்மைத்தாகிறது. வைட்டமின் பி12 உருவாக இது அவசியம். ஹீமோகுளோபினில் பார்ஃபைரின் வளையம் அமைந்துள்ளது போல் கோபாலமைனில் கொர்ரின் வளையம் அமைந்துள்ளது. பார்ஃபைரின் வளையத்தில் 16 கார்பன் வரை இருக்கலாம். ஆனால் கொர்ரின் வளையத்தில் 15 கார்பன்  மட்டுமே இருக்க முடியும்.

பகுப்பு:கரிம வேதியியல்
பகுப்பு:உயிர்வேதியியல்
பாண்டியனை எதிர்த்த எழுவர்

புலவர் நக்கீரர் பாண்டியனை எதிர்த்த ஏழு பேர் யார்யார் என்று குறிப்பிடுகிறார். ஏழுபேர் கூட்டாகச் சேர்ந்து தலையாலங்கானம் என்னுமிடத்தில் பாண்டியன் தலையாலங்கானத்துச் செருவென்ற நெடுஞ்செழியனைத் தாக்கினர். ஒரே பகலில் பாண்டியன் அவர்கள் ஏழு பேரையும் வெற்றான்.
# சேரல்
# செம்பியன்
# திதியன்
# எழினி
# எருமையூரன் (மை = எருமை, எருமையூர் = மைசூர்)
# இருங்கோ வேண்மான் 
# பொருநன்
ஆகியோர் அந்த எழுவர்.

## சேரல்
சேரல், தலையாலங்கானம் என்னுமிடத்தில் நடந்த போரில் பொடித்தேர்ச் செழியனை (தலையாலங்கானத்துச் செருவென்ற பாண்டியன் நெடுஞ்செழியன்) எதிர்த்துப் போரிட்ட எழுவர் கூட்டுக் குழுவில் ஒருவன் .

## சான்று
அகநானூறு 36

## இவற்றை ஒப்பிட்டுக்கொள்ளலாம்
* எழுவர், சோழனை எதிர்த்தவர்
* எழுவர், வள்ளல்கள்
* சேரலாதன்

## அடிக்குறிப்பு

பகுப்பு:சங்ககால அரசர்கள்
பகுப்பு:அதியர் போர்கள்
பகுப்பு:சேரர் போர்கள்
அங்கமாலை

**அங்கமாலை** என்பது, பிரபந்தம் என வடமொழியில் வழங்கும் தமிழ்ச் சிற்றிலக்கிய வகைகளுள் ஒன்று. இது ஆண் மகன், பெண் மகள் என்போரது உறுப்புக்களை வெண்பாவாலும், விருத்தத்தாலும், பாதத்திலிருந்து தலை முடிவரையும், தலை முடியிலிருந்து பாதம் வரையும் முறை பிறழாது தொடர்வுறப் பாடுவதாகும்..

## மேற்கோள்கள்

## உசாத்துணைகள்
* நவநீத நடனார், எஸ். கலியாண சுந்தரையரும் எசு, ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* சுந்தரமூர்த்தி, கு. (பதிப்பாசிரியர்), முத்துவீரியம் 

## இவற்றையும் பார்க்கவும்
* பாட்டியல்

பகுப்பு:சிற்றிலக்கிய வகைகள்
ஏமி சாக்சன்

**ஏமி லூயிசு சாக்சன்** (), பரவலாக **ஏமி ஜாக்சன்**, இங்கிலாந்தை சேர்ந்த வடிவழகி மற்றும் திரைப்பட நடிகை ஆவார். லிவர்பூல் அழகி மற்றும் உலக பதின்வயது அழகி போன்ற பட்டங்களை வென்ற இவர் மதராசபட்டணம் படத்தின் மூலம் தமிழ்த் திரைப்பட உலகில் அறிமுகமாகினார்.

சாக்சன் ஒரு நனிசைவ வாழ்க்கை முறையினரும் விலங்குரிமை ஆர்வலரும் ஆவார். இவர் 2016 ஆம் ஆண்டு முதல் விலங்குரிமை அமைப்பான பீட்டாவின் தூதராக இருந்து வருகிறார். மேலும் ஆசியாவில் மனித-விலங்கு மோதலை குறைக்கும் நோக்கத்துடன் "தி எலிஃபன்டு ஃபாமிலி" திட்டத்தை ஆதரவாளராகவும் இருந்து வருகிறார்.

## குடும்பம்
ஏமி சாக்சன் இங்கிலாந்தின் லிவர்பூல் நகருக்கு அருகில் உள்ள குனவ்சுலி கிராமத்தில் சனவரி 31, 1992ல் பிறந்தார். இவரின் தந்தை ஆலன் சாக்சன் பிபிசி வானொலியில் பனியாற்றியவர். தாயார் பெயர் மாக்ரிதா சாக்சன். ஏமிக்கு இரண்டு வயதான போது இவர்களது குடும்பம் லிவர்பூல் நகருக்கு குடிபெயர்ந்தது. அங்கு உள்ள புனித எட்வர்டு கல்லூரியில் தனது படிப்பை முடித்தார்.

## அழகிப் பட்டங்கள்
இவர் 2008ம் அண்டு அமெரிக்காவின் டெக்சாசில் நடைபெற்ற பதின்வயதினருக்கான உலக அழகிப்போட்டியில் (Miss Teen World 2008) முதல் பரிசு பெற்றார். தொடர்ந்து லிவர்பூல் பதின்வயது அழகி 2010 (Miss Teen Liverpool) விருதையும் பெற்றார். இது தவிர உலக அளவில் 18-கும் மேற்பட்ட அழகி விருதுகளையும் இவர் பெற்றுள்ளார்.

## நடிப்பு
ஏமி சாக்சன் 2010ல் வெளியான மதராசபட்டணம் திரைப்படத்தில் நடித்ததின் மூலம் நடிகையாகவும் தனது முத்திரையை பதித்தார். இதுவே இவரது முதல் திரைப்பட அனுபவம் ஆகும். 1947 ம் ஆண்டு கதைக்களத்தில் உருவாக்கப் பட்ட இந்த படத்தில் இவரது நடிப்பு சிறப்பாக அமைந்ததைத் தொடர்ந்து பலரது பாராட்டுகளையும் பெற்றார்.

### தமிழில் நடித்த படங்கள்

## மேற்கோள்கள்

## வெளி இணைப்புகள்

* ஏமி சாக்சனின் அதிகாரப்பூர்வ வலைதளம் 
* பர்த்டே பேபி எமி ஜாக்சனை ரஜினி என்ன சொல்லிக் கூப்பிடுவார் தெரியுமா? -விகடன்
* ஏமி சாக்சனின் வலைப்பக்கம்
* டுவிடரில் ஏமி சாக்சன்

பகுப்பு:இந்தித் திரைப்பட நடிகைகள்
பகுப்பு:1991 பிறப்புகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:1992 பிறப்புகள்
புகலிட நகைச்சுவை

**புகலிட நகைச்சுவை** என்பது சொந்த நாட்டில் இருந்து நாட்டுப் சிக்கல் காரணமாகவோ, அல்லது தொழில்வாய்ப்புக்கள் தேடியோ வெளிநாடுகளுக்கு புகலிடம் சென்ற தமிழர்களிடையே வழங்கும் நகைச்சுவையாகும்.  முற்றிலும் புதிய மொழிப், பண்பாட்டு சூழலில் சேர்ந்தியங்க முற்படும் போது சில அனுபவங்கள் நகைச்சுவையாக அமைகின்றன.  உறவினர்கள் ஒன்றுகூடும் இடத்தில் இந்த நகைச்சுவைகள் பகிரப்படும்.  சொல்லுப்படும் விதம், சேர்க்கப்படும் அல்லது விடப்படும் கூறுகள், கேட்பவர்களைப் பொறுத்து நகைச்சுவையின் வீச்சு அமையும்.  

## எடுத்துக்காட்டுக்கள்
* யேர்மனியில் மாளிகைக் கடை ஒன்றுக்கு தமிழர் ஒருவர் கோழி வாங்க சென்றிருந்தார்.  இவர் அண்மையிதான் வந்திருந்தால், இவருக்கு சரியாக யேர்மன் மொழி தெரியவில்லை.  எல்லா இடமும் தேடியயும், இவருக்கு கோழி இருக்கும் இடம் தெரியவில்லை.  ஆனால் கோழி எங்கே உள்ளது என்று யேர்மனில் கேக்கக் இவருக்குத் தெரியவில்லை.  சற்றும் சளைக்காமல், கடையில் நின்ற உதவியாளரை முட்டைகள் இருக்கும் இடத்துக்கு அழைத்துச் சென்றார்.  அங்கு முட்டைகளைக் காட்டி, பறப்பது போல பாவனை செய்து, 'I want these moms" என்றாராம்.

பகுப்பு:தமிழ் நகைச்சுவை
இந்திய ரூபாய்க் குறியீடு

100px|thumb|இந்திய ரூபாய்க் குறியீடு

**இந்திய ரூபாய்க் குறியீடு** (**₹**) என்பது இந்தியாவின் அதிகாரப்பூர்வ நாணயமான இந்திய ரூபாயின் பணக் குறியீடு ஆகும். இந்தக் குறியீடு இந்திய மக்களிடையே நடத்தப்பட்ட ஒரு திறந்த போட்டியின் மூலம் தேர்வு செய்யப்பட்டது. இந்த வடிவமைப்பு இந்திய அரசுக்கு 15 சூலை, 2010 அன்று அளிக்கப்பட்டது. இந்திய ரூபாய்க் குறியீடு தேவநாகரி எழுத்தான "र" (ர) என்பதையும் இலத்தீன் எழுத்தான "R" என்பதையும் இணைத்து உருவாக்கப்பட்டதாகும். ஒருங்குறி எழுத்துருத் தொகுதியில் U+20B9 என்ற இடத்தில் இக்குறியீடு வைக்கப்பட்டுள்ளது.

## தோற்றம்
மார்ச்சு 5, 2009 அன்று இந்திய அரசு இந்திய ரூபாய்க்கு ஒரு குறியீடு உருவாக்கும் போட்டியை அறிவித்தது. 2010ஆம் ஆண்டு இந்திய வரவுசெலவுத் திட்டக் கணக்கின்போது நிதியமைச்சர் பிரணாப் முகர்ஜி இந்திய ரூபாய்க்குக் குறியீடு என்பதை முன்மொழிந்தார். அக்குறியீடு இந்தியாவின் பண்பாட்டையும் பாரம்பரியத்தையும் கலாச்சாரத்தையும் பறைசாற்றுவதாகவும் இருக்கவேண்டும் என்று குறிப்பிட்டிருந்தார். நந்திதா கொர்ரீய-மெக்ரோத்ரா, இத்தேஷ் பத்மசாலி, சிபின் கேகே, சாருக் ஜே இரானி, த. உதயகுமார் ஆகிய ஐந்து பேரது குறியீடுகள் அமைச்சரவைப் பரிந்துரைக்கு அனுப்பட்டன. இந்தப் போட்டியில் மொத்தம் 3331 குறியீடுகள் பெறப்பட்டன. இதிலிருந்து இவர்கள் ஐந்து பேரது குறியீடுகள் மட்டும் இறுதிச் சுற்றுக்கு சூன் 24, 2010 அன்று நடைபெற்ற அமைச்சரவைக் கூட்டத்தில் தேர்ந்தெடுக்கப்பட்டன. இறுதியாக சூலை 15, 2010 அன்று அமைச்சரவைக் கூட்டத்தில் த. உதயகுமார் உருவாக்கிய குறியீடு இறுதிப்படுத்தப்பட்டது.
த. உதயகுமார் திமுக தலைவர் ஒருவரது மகனாவார். இவர் குவகாத்தியிலுள்ள இந்தியத் தொழில்நுட்பக் கழகத்தில் துணைப்பேராசிரியராகப் பணிபுரிகிறார்.

## மேலும் பார்க்க

தங்கள் நாட்டுப் பணத்திற்கு பன்னாட்டுக் குறியீடுகளைக் கொண்டுள்ள சில நாடுகள்;
#அமெரிக்கா -டாலர் ($)
#ஐரோப்பா -யூரோ (€)
#ஜப்பான் -யென் (¥)
#கியூபா -பெசோஸ்
#கொரியா -வான்
#லாவோஸ் -கிப்ஸ் 
#கோஸ்டாரிக்கா -கொலோன்
#சுவிட்சர்லாந்து -பிராங்க்
#நைஜீரியா -நைராஸ் 
#மங்கோலியா -டக்ரிஸ் 
#உக்ரைன் -இர்வினா 
#தாய்லாந்து -பாக்ட் 
#துருக்கி -லிராஸ் 
#தென்னாப்பிரிக்கா -ரான்ட்

## மேற்கோள்கள்

## வெளி இணைப்புகள்

* Udaya Kumar's design proposal for the Indian rupee sign
* Official announcement of the sign 
* WebRupee ₹ Drupal Project
* rupyaINR, guidance for use of the Indian Rupee Symbol on the web

பகுப்பு:குறியீடுகள்
கண்ணாமூச்சி

* கண்ணாமூச்சி (விளையாட்டு).
* கண்ணாம்மூச்சி.
* கண்ணாமூச்சி (திரைப்படம்).
போர்ஸ் இந்தியா

**போர்ஸ் இந்தியா(Force India)** பார்முலா ஒன் டீம் லிமிடட், பார்முலா ஓன் சீருந்துப் போட்டிகளில் பங்கேற்கும் ஒரு அணி ஆகும். இந்த அணி 2007-ஆம் ஆண்டு உருவாக்கப்பட்டது. விஜய் மல்லையா, மிசிஇல் மோல் ஆகிய இருவரும் ஸ்பைகர் எப்1 என்ற அணியை 8 கோடியை 80 லட்சம் யுரோவுக்கு வாங்கி பின்னர் அதற்கு போர்ஸ் இந்தியா எப்1 என்று பெயர் மாற்றினார்கள். 2010ஆம் பருவத்தில் இந்த அணிக்காக செருமனியின் ஏடிரியன் சுடிலும் இத்தாலியின் விடான்டோன்னியோ லியுசியும் ஓட்டுகின்றனர்.

## வரலாறு
### ஜோர்டன் கிரான்டபிரி
தொழில்அதிபர் எட்டி ஜோர்டன்னால் உருவாக்கபட்ட அணி ஜோர்டன் கிரான்டபிரி. 1991ஆம் நடந்த பார்முலா ஒன் பந்தயத்தில் முதல் முறையாக பங்கேற்றது. பார்முலா ஓன்னின் சாதனை நாயகன் ஜெர்மனியின் மைக்கேல் சூமாக்கர் தனது முதல் போட்டியில் இந்த அணிக்காக ஓட்டினார் என்பது குறிப்பிடதக்கது. 1998ஆம் ஆண்டு பெல்ஜியத்தில் நடந்த பந்தயத்தில் இந்த அணிதனது முதல் வெற்றியை பதிவு செய்தது. இந்த வெற்றியை டேமன் ஸில் பெற்ற தந்தார். பண நெருக்கடி காரணமாக இந்த அணி 2004ஆம் ஆண்டு இறுதியில் ரஷ்யாவின் மிட்லான்ட் குழுமத்திற்கு கைமாறியது.

### மிட்லான்ட் எப்1
2005 ஆம் ஆண்டு ஜோர்டன் கிரான்டபிரி என்ற பேருடனெ பங்கேற்றது. 2006 ஆம் ஆண்டு மிட்லான்ட் எப்1 என்று பெயற் மாற்றபட்டது. பெரும் அளவில் சாதிக்க முடியாத காரணத்தினால் பண நெருக்கடி எற்பட்டு இந்த அணி மீணடும் கைமாறியது. வாகன தயாரிப்பாள்ளர் ஸ்பைகர் இந்த அணியை வாங்கியது.

### ஸ்பைகர் பார்முலா ஒன் டீம்
2007 ஆம் முதல் இந்த அணி ஸ்பைகர் பார்முலா ஒன் டீம் என்று அழைக்கபட்டது. ஜெர்மனியின் ஏடிரியன் சுடில் இந்த அனிக்கான முதல் புள்ளியை ஜப்பானிய கிரான்டபிரியில் பெற்றுதந்தார். பண நெருக்கடி மீண்டும் தலைத்துக்க அணி மேலும் ஒரு முறை கை மாறியது. விஜய் மல்லையா மற்றும் மிசிஇல் மோல் இந்த அணியை வாங்கினர்.

## தற்போது
### போர்ஸ் இந்தியா எப்1

#### 2008
2007ஆம் ஆண்டு ஸ்பைகர் அணி பயன்பத்திய தானுந்தையே(car) சற்றுமேம்படுத்ததி 2008 ஆம் ஆண்டு போட்டியில் பயன்படுத்தியது போர்ஸ் இந்திய அணி. இதற்கு ப்பெர்ராரி விசைப்பொறியை(இன்ஜின்) பயன்படுத்தியது. வாகனத்துக்கு VJM01 என்று பெயர்சுட்டப்பட்தது. ஜெர்மனியின் ஏடிரியன் சுடில்லும் இத்தாலியின் ஜியான்கார்லோ பிசிகெல்லா ஓடுனர்களாக நியமிக்கப்பட்டனர். இவர்களாள் 2008ஆம் ஆண்டு பவ்வத்தில் அதிக அளவில் சாதிக்க முடியவில்லை. இந்த ஆன்டில் புள்ளிகள் பெற இயலவில்லை.

#### [[2009]]
இந்த ஆண்டு மெர்சிடிஸ் பென்ஸ்யிடம் இருந்து விசைப்பொறி(இன்ஜின்) வாங்கப்பட்டது. போர்ஸ் இந்திய அணி தனது தானுந்தியை தானே தயார் செய்து, வாகனத்துக்கு VJM02 என்று பெயர்சூட்டியது. இதற்கு பயன் அளிக்கும் விதமாக பெள்ஜியத்தில் நடந்த போட்டியல் ஜியான்கார்லோ பிசிகெல்லா இரண்டாவதாக வந்தார். இதையடுத்து அவர் ப்பெர்ராரிக்கு மாறினார். அவர்க்கு பதிலாக இத்தாலியின் விடாடோன்னியோ லுசி நியமிக்கப்பட்டார். இத்தாலியில் நடந்த அடுத்த போட்டியில் ஏடிரியன் சுடில் நான்காவதாக வந்து சாதித்தார். இந்த ஆன்டில் மொத்தம் 13 புள்ளிகள் கிடைத்தன.

#### [[2010]]
இந்த ஆண்டு போர்ஸ் இந்திய அணிதனது கடந்த ஆண்டு ஓட்டுனர்களையே தக்கவைத்துகொண்டது. இதுவரை நடந்த போட்டிகளில் இரண்டில் தவிர மற்ற அனைத்து போட்டிகளிளுமே புள்ளிகளை அள்ளி உள்ளது. இதுவரை மொத்தம் 47 புள்ளிகள் எடுத்துள்ளது.

## குறிப்புகள்
*போர்ஸ் இந்தியா எப்1

பகுப்பு:இந்தியாவில் விளையாட்டு